**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2025. szeptember 23-i ülésére**

**Javaslat Szombathely Megyei Jogú Város Önkormányzata által fenntartott óvodák 2025/2026. nevelési év munkatervének véleményezésére**

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: Rendelet) 3. § (1) bekezdése szerint az óvodai munkaterv határozza meg az óvodai nevelési év helyi rendjét. Ennek elkészítéséhez az igazgató kikéri a nevelőtestület, a szülői szervezet véleményét is.

Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52. § (2) bekezdés 25. pontja alapján a Kulturális, Oktatási és Civil Bizottság polgármesteri jóváhagyás előtt véleményezi a feladatköre szerinti költségvetési intézmények szervezeti és működési szabályzatát, illetve más alapdokumentumát.

A Rendelet 3. § (2) bekezdése kimondja, hogy az óvodai nevelési év helyi rendjében kell meghatározni az óvodai nevelés nélküli munkanapok időpontját, felhasználását, az óvodai élethez kapcsolódó ünnepek megünneplésének időpontját, az előre tervezhető nevelőtestületi értekezletek, szülői értekezletek, fogadóórák időpontját, az intézmény bemutatkozását szolgáló pedagógiai célú óvodai nyílt nap tervezett időpontját, minden egyéb, a nevelőtestület által szükségesnek ítélt kérdést.

Az óvoda az éves munkaterv alapján végzi munkáját. A munkaterv tartalmazza az adott nevelési év feladatait.

Az intézmények munkaterve részletes betekintést ad az eseménynaptár alapján a csoportokban tervezett fontosabb feladatokról, eseményekről, fejlesztő programokról. Tartalmazza heti bontásban az óvodapedagógusok, illetve a pedagógiai munkát segítők munkarendjét. A munkaterv figyelembe veszi az óvoda hagyományait, összehangolja rendezvényeit, integrálja a közös programokat, ünnepeket.

A tervezet tartalmazza a szakmai munkaterv keretében megvalósuló
tevékenységeket, szakmai belső ellenőrzési feladatokat, a nevelési évet érintő
pedagógiai fejlesztési célokat, elképzeléseket a felelősök és határidők megjelölésével.

 Az igazgatók 2025. szeptember 5-ig elkészítették a 2025/2026. nevelési év munkatervét, melyek az előterjesztés 1-18. számú mellékletét képezik.

Kérem a Tisztelt Bizottságot az előterjesztést megtárgyalni, és a határozati javaslatot elfogadni szíveskedjen.

**Szombathely, 2025. szeptember „ ”**

 **/: Dr. László Győző :/**

**HATÁROZATI JAVASLAT**

**……./2025. (IX.23 ) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52. § (2) bekezdés 25. pontjában kapott felhatalmazás alapján a „Javaslat Szombathely Megyei Jogú Város Önkormányzata által fenntartott óvodák 2025/2026. nevelési év munkatervének véleményezésére” szóló előterjesztést megtárgyalta, és a

a) Szombathelyi Aréna Óvoda 2025/2026. nevelési év munkatervét az előterjesztés 1. számú melléklete

b) Szombathelyi Barátság Óvoda 2025/2026. nevelési év munkatervét az előterjesztés 2. számú melléklete

c) Szombathelyi Benczúr Gyula Utcai Óvoda 2025/2026. nevelési év munkatervét az előterjesztés 3. számú melléklete

d) Szombathelyi Donászy Magda Óvoda 2025/2026. nevelési év munkatervét az előterjesztés 4. számú melléklete

e) Szombathelyi Gazdag Erzsi Óvoda 2025/2026. nevelési év munkatervét az előterjesztés 5. számú melléklete

f) Szombathelyi Hétszínvirág Óvoda 2025/2026. nevelési év munkatervét az előterjesztés 6. számú melléklete

g) Szombathelyi Játéksziget Óvoda 2025/2026. nevelési év munkatervét az előterjesztés 7. számú melléklete

h) Szombathelyi Kőrösi Csoma Sándor Utcai Óvoda 2025/2026. nevelési év munkatervét az előterjesztés 8. számú melléklete

i) Szombathelyi Margaréta Óvoda 2025/2026. nevelési év munkatervét az előterjesztés 9. számú melléklete

j) Szombathelyi Maros Óvoda 2025/2026. nevelési év munkatervét az előterjesztés 10. számú melléklete

k) Szombathelyi Mesevár Óvoda 2025/2026. nevelési év munkatervét az előterjesztés 11. számú melléklete

l) Szombathelyi Mocorgó Óvoda 2025/2026. nevelési év munkatervét az előterjesztés 12. számú melléklete

m) Szombathelyi Napsugár Óvoda 2025/2026. nevelési év munkatervét az előterjesztés 13. számú melléklete

n) Szombathelyi Pipitér Óvoda 2025/2026. nevelési év munkatervét az előterjesztés 14. számú melléklete

o) Szombathelyi Szivárvány Óvoda 2025/2026. nevelési év munkatervét az előterjesztés 15. számú melléklete

p) Szombathelyi Szűrcsapó Óvoda 2025/2026. nevelési év munkatervét az előterjesztés 16. számú melléklete

q) Szombathelyi Vadvirág Óvoda 2025/2026. nevelési év munkatervét az előterjesztés 17. számú melléklete

r) Szombathelyi Weöres Sándor Óvoda 2025/2026. nevelési év munkatervét az előterjesztés 18. számú melléklete

szerinti tartalommal a polgármesternek jóváhagyásra javasolja.

**Felelős:** Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Dr. László Győző alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal